Oorgewig kind |Health24
My dogtertjie is 6, weeg 53kg en is 135cm lank. Sy ly aan asma, maar swem gereeld. Ek probeer haar voedsel inname so laevet as mmontlik hou, met baie vrugte, slaai en groente. Sy is egter baie lief vir brood en kaas en eet dit tussen in as ek nie kyk nie.
Haar hare en naels groei egter glad nie. Ek hoef haar naels minder as 1x per jaar te sny. Haar hare is 2jaar laas gesny, maar hang nog in haar nek. Wat kan ek doen?
Neem jou kind onmiddellik na 'n interne geneesheer of Pediater want ek dink sy het miskien 'n hormoonwanbalans. Tans weeg sy meer as 2 x die normale gewig van 'n 6-jarige kind (20 kg) en die feit dat haar hare en naels nie groei nie, klink ook vir my asof dit op probleme met hormone dui. Laat ons eers 'n diagnose kry en dan kan ons sien watter dieetaanpassings gemaak moet word.